b'\n_START_ARTICLE_\nLudovico Carracci\n_START_SECTION_\n\xc5\xbdivljenje in delo\n_START_PARAGRAPH_\nSin mesarja, je Lodovico starej\xc5\xa1i bratranec slikarjev Annibale in  Agostino Carraccija. Bil je vajenec pri Prospero Fontani v Bologni in odpotoval v Firence, Parmo in Benetke, pred vrnitvijo v svoj rojstni kraj. Skupaj s svojima bratrancema jr delal v Bologni na freskantskrm ciklu, ki prikazuje zgodovino Jazona in Medeje (1584) v Palazzo Fava in Zgodovino Romula in Rema (1590-1592) v Palazzo Magnani. Njihovi posamezni prispevki v teh delih so nejasni, \xc4\x8deprav je bil Annibale 5 let mlaj\xc5\xa1i od Ludovica, je zaslovel kot najbolj\xc5\xa1i od vseh treh. To je pripeljalo do znamenitega naro\xc4\x8dila Annibaleju - Ljubezni bogov v Palazzo Farnese v Rimu. Agostino se je tam na kratko pridru\xc5\xbeil Annibaleju._NEWLINE_Medtem ko je Ludovico ostal v Bologni, to ne pomeni, da je bil ni\xc4\x8d manj vpliven, Lanzijeva biografija navaja, da je okoli leta 1585, Ludovico z bratranci ustanovil tako imenovano Eklekti\xc4\x8dno slikarsko akademijo (imenovano tudi Accademia degli Incamminati. Novej\xc5\xa1e domneve ka\xc5\xbeejo, da ni bila ustanovljena akademija z u\xc4\x8dnim na\xc4\x8drtom, ampak je Ludovico pou\xc4\x8deval mnoge v svojem ateljeju. Ta \xc5\xa1ola umetnosti je postala ena najbolj naprednih in vplivnih ustanov te vrste v Italiji.  Lodovico jo je vodil naslednjih 20 let in v tem \xc4\x8dasu s svojimi bratranci usposobil nekaj vodilnih italijanskih umetnikov mlaj\xc5\xa1e generacije, zlasti Guida Renija in Domenichina._NEWLINE_Ta studio je pognal \xc5\xa1tevilne emilianske umetnike premo\xc4\x8d v Rimu in drugod in povsod pomagal spodbuditi tako imenovano bolonjsko \xc5\xa1olo poznega 16. stoletja, iz katere so bili Francesco Albani, Guercino, Andrea Sacchi, Reni, Giovanni Lanfranco in Domenichino. Carracciji so svoje vajence pou\xc4\x8devali opazovati naravo in risati iz \xc5\xbeivljenja ter uporabljati drznost pri oblikovanju osebnosti in v risanju s kredo. Med glavnimi Ludovicovimi u\xc4\x8denci sta bila Giacomo Cavedone in Francesco Camullo._NEWLINE_Ludovico Carracci je naslikal \xc5\xa1tevilna dela v bolonjskih cerkvah in pala\xc4\x8dah in slikal sakralne motive s pateti\xc4\x8dno postavljenimi liki.'